**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2022 M. KOVO 30 D. SPRENDIMO NR. T1-62 „DĖL PASVALIO RAJONO SAVIVALDYBĖS TARYBOS 2019 M. BIRŽELIO 26 D. SPRENDIMO NR. T1-121 „DĖL MOKESČIO UŽ VAIKŲ UGDYMĄ PASVALIO RAJONO ŠVIETIMO ĮSTAIGOSE, VYKDANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO PAKEITIMO“**

**PAKEITIMO**

2023 m. vasario d. Nr.

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo įstatymo 70 straipsnio 11 dalimi, Pasvalio rajono savivaldybės taryba nusprendžia :

1. Pakeisti Pasvalio rajono savivaldybės tarybos 2022 m. kovo 30 d. sprendimo Nr. T1-62 „Dėl Pasvalio rajono savivaldybės tarybos 2019 m. birželio 26 d. sprendimo Nr. T1-121“ Dėl Mokesčio už vaikų ugdymą Pasvalio rajono švietimo įstaigose, vykdančiose ikimokyklinio ir priešmokyklinio ugdymo programas, tvarkos aprašo patvirtinimo pakeitimo“ 2 punktą ir jį išdėstyti taip:

„2. Nustatyti, kad šio sprendimo 1 punkte nurodyta lengvata taikoma iki 2023-12-31“.

2. Nustatyti, kad:

2.1. sprendimas skelbiamas Teisės aktų registre ir Pasvalio rajono savivaldybės interneto tinklalapyje [www.pasvalys.lt](http://www.pasvalys.lt);

2.2. sprendimas įsigalioja kitą dieną po oficialaus paskelbimo Teisės aktų registre.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Gintautas Gegužinskas

Švietimo ir sporto skyriaus vedėjas

dr. Gvidas Vilys

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2022 M. KOVO 30 D. SPRENDIMO NR. T1-62 „DĖL PASVALIO RAJONO SAVIVALDYBĖS TARYBOS 2019 M. BIRŽELIO 26 D. SPRENDIMO NR. T1-121 „DĖL MOKESČIO UŽ VAIKŲ UGDYMĄ PASVALIO RAJONO ŠVIETIMO ĮSTAIGOSE, VYKDANČIOSE IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO PAKEITIMO“**

**PAKEITIMO**

2023 m. vasario d.

Pasvalys

1. **Sprendimo projekto rengimo pagrindas.**

Pratęsti Mokesčio už vaikų ugdymą Pasvalio rajono švietimo įstaigose, vykdančiose ikimokyklinio ir priešmokyklinio ugdymo programas, netaikymo sąlygas vaikams kurie dėl Rusijos Federacijos karinių veiksmų Ukrainoje apgyvendinti Pasvalio rajono savivaldybės teritorijoje

**2. Sprendimo projekto tikslai ir uždaviniai.**

Neišnykus aplinkybėms dėl Rusijos Federacijos karinių veiksmų Ukrainoje Savivaldybės teritorijoje apgyvendintiems užsieniečių vaikams, pasitraukusiems iš Ukrainos, sudaryti tinkamas galimybes lankyti ikimokyklines ugdymo įstaigas, siekiant didesnės jų integracijos.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Atsižvelgiant į Rusijos Federacijos karinių pajėgų vykdomus karinius veiksmus Ukrainoje, siūloma netaikyti mokesčio ikimokyklinio ir priešmokyklinio ugdymo programas lankančių ir Savivaldybės teritorijoje apgyvendintų užsieniečių šeimų vaikams

**4. Skaičiavimai, išlaidų sąmatos, finansavimo šaltiniai**.

Vienos dienos vaiko išlaikymo kaina Savivaldybės biudžeto lėšomis apytiksliai kainuoja vienam vaikui lopšelio grupėje – 7,66 Eur, darželio ir priešmokyklinėje grupėje – 7,85 Eur.

Vieno vaiko išlaikymą sudaro atlyginimas už maitinimą ir mėnesinis mokestis už aplinką. Trijų maitinimų kaina vienam vaikui lopšelio grupėje – 2,50 Eur., darželio ir priešmokyklinėje grupėje – 3,12 Eur.

Priėmus siūlomą sprendimo projektą, visų ikimokyklinio ir priešmokyklinio amžiaus vaikų, atvykusių iš Ukrainos ir laikinai apgyvendintų Pasvalio rajono savivaldybės teritorijoje išlaikymas Pasvalio rajono savivaldybės švietimo įstaigose, vykdančiose ikimokyklinio ir priešmokyklinio ugdymo programas, bus apmokamas Savivaldybės biudžeto lėšomis

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nėra.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**7. Sprendimo projekto antikorupcinis vertinimas.**

Teisės akto projektas nevertintinas antikorupciniu požiūriu.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Projektą inicijavo Pasvalio rajono švietimo įstaigų vadovai. Parengė Švietimo ir sporto skyriaus vedėjas dr. Gvidas Vilys

Vedėjas dr. Gvidas Vilys